Алӣ Лутфӣ Маҳмуд

Алӣ Лутфӣ Маҳмуд (; 6 октябр 1935, Ал-Файюм — 27 май 2018, Қоҳира) —   и мисрӣ, сиёсатмадор ва ходими давлатӣ, ки вазифаи Сарвазири Миср (1985—1986), вазири молияи Мисрро (1978—1980) бар ӯҳда дошт. Омӯзгор, доктори илм (1963), профессори иқтисод.

Факултети иқтисодиро дар Донишгоҳи Айн-Шамс, дар Қоҳира хатм кардааст. Пас аз гирифтани дараҷаи докторӣ дар Лозанна (1963), дар донишгоҳ ба ҳайси омӯзгор кор кардааст. Сипас, дар солҳои 1978-1980 ӯ вазири молияи Миср буд.

Аъзои Ҳизби миллии демократии Миср.

Узви ҳайати мисрӣ буд, ки ҳамроҳи Содот соли 1978 бо Исроил дар имзои Созишномаҳои Кэмп-Дэвид иштирок кардааст.

Аз 4 сентябри соли 1985 то 9 ноябри соли 1986 сарвазири Миср буд, ки дар ин вазифа Камол Ҳасан Алиро иваз намуд. 

Азбаски ӯ натавонист иқтисодиёти кишварро мӯътадил созад, моҳи ноябри соли 1986 истеъфо дод.

Пас аз тарки вазифаи сарвазир, ӯ раиси Шӯро - Сенати Миср, палатаи болоии парлумони Миср, таъин шуд. Лутфӣ инчунин комиссияи кишварро, ки барои иҷозатномадиҳии ҳизбҳои сиесӣ масъул буд, роҳбарӣ мекард.

Профессор, сипас мудири кафедраи иқтисод дар Донишгоҳи Айн-Шамс кор кардааст.

Алӣ Лутфӣ Маҳмуд соли 1992 ба ҷоизаи бонуфузи давлатӣ дар соҳаи илмҳои иҷтимоӣ мушарраф шуд.

 Эзоҳ 

 Пайвандҳо 

 Mubarak-era premier Ali Lotfy dies at 82

Гурӯҳ:Сарвазирони Миср
Гурӯҳ:Сиёсатмадорони Миср
Гурӯҳ:Шахсиятҳо аз рӯи алифбо
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XX
Гурӯҳ:Ходимони давлатии Миср
Гурӯҳ:Википедия:Мақолаҳои бо сарчашма аз Викидода
Гурӯҳ:Даргузаштагони соли 2018
Гурӯҳ:Даргузаштагони 27 май
Гурӯҳ:Зодагони соли 1935
Гурӯҳ:Зодагони 6 октябр